דוד ביטן

דוד חי ביטן (נולד ב-8 באפריל 1960, י"א בניסן ה'תש"ך) הוא חבר הכנסת ויו"ר ועדת הכלכלה מטעם הליכוד. בשנים 2016–2017 שימש כיו"ר הקואליציה ויו"ר סיעת הליכוד, ובכנסת ה־23 שימש כיו"ר ועדת העלייה והקליטה. בעבר היה יו"ר סניף הליכוד בראשון לציון וחבר מועצת העירייה מטעמו. משנת 2021 מתנהל נגדו משפט פלילי באישומים של לקיחת שוחד, מרמה והפרת אמונים, הנוגעים בתשע פרשות, שאירעו בזמן שכיהן כסגן ראש עיריית ראשון לציון. ביטן נולד באל-קניטרה שבמרוקו לאלברט ומרגלית, ועלה לישראל בגיל חמש. שירת בצה"ל כחובש קרבי. בשנת 1987 סיים תואר ראשון בלימודי משפטים באוניברסיטת תל אביב ועסק בעריכת דין במשרד עצמאי. כיהן כחבר מועצת עיריית ראשון לציון מטעם הליכוד משנת 1988, אז נבחר לראשונה ליושב ראש סניף הליכוד בעיר, והתמודד למועצת העיר בראש רשימת הליכוד. בשנת 2010 נחקר ביטן בחשד לעבירות בתחום טוהר המידות. בעקבות החשדות ויתר ביטן על חלק מסמכויותיו בעירייה בנושאי בינוי. בהמשך הוקצו לו סמכויות בתחום תחבורה, תנועה ותרבות הדיור. לאחר הבחירות לרשויות המקומיות שנערכו ב-2013 הוחזר לו תיק ההנדסה, בשילוב ראשות ועדת המשנה העירונית לתכנון ובנייה. מ-2011 חבר ביטן בחבר הנאמנים של הסוכנות היהודית. בסוף 2020 חלה ביטן בקורונה, ואושפז במצב קשה בבית החולים. בזמן אשפוזו הוסיפה משפחתו לשמו את השם "חי". באוקטובר 2021 קיבל תואר דוקטור לשם כבוד מאוניברסיטת רובקידזה בגאורגיה. בשנים 2001–2008 עמד בראש קבוצת הכדורגל הפועל ראשון לציון. בתקופה זו התדרדר מצבה הכספי של הקבוצה. לפי תחקיר של TheMarker, ביטן והקבוצה הסתבכו עם השוק האפור בעקבות הלוואה שלקחו מהם. עקב כך ירד ביטן למחתרת לתקופה ארוכה מחשש מהמלווים, משכורתו עוקלה והחוב שולם לבסוף בסיוע בני משפחה וחברים. ביטן הגיב שהתחקיר הוא "מחזור של שקרים". ביטן התמודד בבחירות המקדימות לרשימת הליכוד לקראת הבחירות לכנסת החמש עשרה, הוצב במקום ה-39 לאחר שזכה ב-173 קולות, ולא נבחר לכנסת לאחר שהרשימה זכתה ב-19 מנדטים. בבחירות המקדימות לרשימת הליכוד לקראת הבחירות לכנסת התשע עשרה נבחר כנציג מחוז השפלה למקום ה-21. לאחר שילוב נציגי ישראל ביתנו ברשימת "הליכוד - ישראל ביתנו" הוצב במקום ה-35, ולא נבחר לכנסת לאחר שהרשימה זכתה ב-31 מנדטים. בבחירות המקדימות שנערכו לקראת הבחירות לכנסת העשרים נבחר פעם נוספת כנציג מחוז השפלה, והוצב במקום ה-16 ברשימת המפלגה לכנסת. לאחר שהליכוד זכה ב-30 מנדטים, הושבע ביטן ב-31 במרץ 2015 כחבר הכנסת ה-20. הוא מונה ליושב ראש ועדת הכנסת. במאי 2016, מונה ליושב ראש הקואליציה. לקראת הבחירות לכנסת ה-21 התמודד ברשימה הארצית בפריימריז של הליכוד והוצב במקום ה-23 ברשימה לכנסת. הוא הוצב באותו מקום בבחירות לכנסת ה-22 ונבחר. לאחר מכן מונה לסגן יושב ראש הכנסת. ב-5 בינואר 2020 הציע ראש הממשלה, בנימין נתניהו, למנותו לשר החקלאות בממשלת המעבר, אך בעקבות השהיית המינוי הודיע ביטן שהוא מוותר עליו. במאי 2020 מונה ליו"ר ועדת העלייה, הקליטה והתפוצות. בכנסת ה-24 נמנה, ככל חברי מפלגתו, עם האופוזיציה. באוגוסט 2021 נמנה עם העותרים לבג"ץ נגד החלטת הכנסת על הרכב ועדותיה. לקראת הבחירות לכנסת ה-25 התמודד ברשימה הארצית בפריימריז של הליכוד והוצב במקום ה-17 ברשימה לכנסת. לאחר הבחירות מונה ליו"ר ועדת הכלכלה. בכנסת ה-25 התבטא נגד ראש הממשלה ויו"ר מפלגתו נתניהו, והסתייג מחלקים ברפורמה המשפטית בישראל וממהלכים נוספים שהממשלה קידמה. החל מדצמבר 2017 נחקר ביטן במשטרה בתיק 1803, בחשד לקבלת שוחד בעת כהונתו כסגן ראש עיריית ראשון לציון, וכן כחבר הכנסת. כמו כן נחקרה אשתו, חגית, בחשד להלבנת הון. בדצמבר 2017 פרש ביטן מתפקידו כיושב ראש הקואליציה בעקבות החקירות. במרץ 2019 פרסמה המשטרה את עמדתה כי התגבשה תשתית ראייתית מספקת לביסוס חשדות שלפיהם ביצע עבירות שוחד, הלבנת הון, קבלת דבר במרמה, מרמה והפרת אמונים ועבירות מס, ב-12 פרשות. במהלך חקירותיו ניצל ביטן את זכות השתיקה. ב-26 בינואר 2020 הודיע היועץ המשפטי לממשלה, אביחי מנדלבליט, על הגשת כתב אישום, בכפוף לשימוע, נגד ביטן, בעבירות של שוחד, מרמה והפרת אמונים ב-9 פרשות, שבמסגרתן נחשד בלקיחת שוחד בסכום מצטבר של 992 אלף ש"ח. ב-9 באוגוסט 2021 הוגש נגד ביטן כתב אישום על שוחד, מרמה והפרת אמונים. לפי כתב האישום, אנשי עסקים וקבלנים שונים, בהם דרור גלזר ודניה סיבוס, שילמו לביטן סכומי כסף גדולים, של מאות אלפי שקלים במזומן, על מנת שיפעל עבורם מול עיריית ראשון לציון, משרד התחבורה וגורמים אחרים, בשעה שביטן כיהן כסגן ראש עיריית ראשון לציון ועמד בראשות ועדת המשנה לתכנון ולבנייה. ב-27 בדצמבר 2022 החל שלב ההוכחות במשפטו של ביטן בבית המשפט המחוזי בלוד. בספטמבר 2022, במסגרת הסדר טיעון, הורשעה רשת חצי חינם ומנהלת הנדל"ן שלה, ליהי סונק-קופרלי, במתן שוחד לביטן. ביטן מתגורר בראשון לציון, נשוי לחגית ולהם שתי בנות. דוד ביטן, באתר הכנסת דוד ביטן, ברשת החברתית אקס (טוויטר) דוד ביטן, באתר כנסת פתוחה דוד ביטן (אורכב 27.05.2020 בארכיון Wayback Machine), באתר "ליכודניק" דוד ביטן, באתר ערוץ הכנסת חן שליטא, ‏"צריך להעניק חנינה מראש לחייל היורה; הליכוד דווקא התמתן", באתר גלובס, 28 במאי 2016 אריק בנדר, ‏הליכוד זה אני: דוד ביטן הוא בעל הבית האמיתי בבית המחוקקים הישראלי, באתר מעריב אונליין, 14 באוגוסט 2016 שוקי שדה, צבי זרחיה, דוד ביטן, השוק האפור, הבריונים - והמיליונים שנעלמו, באתר TheMarker‏, 27 באוקטובר 2016 ענת גורן, המקור, "המקור" - דוד מלך ישראל: חצי שנה עם יו"ר הקואליציה ביטן, באתר nana10‏, 3 במאי 2017 מיכאל טוכפלד, מקור ראשון, ביטן: "בשונה מ-77', עכשיו הליכוד למד לשלוט", באתר nrg‏, 12 במאי 2017 רוית הכט, ח"כ דוד ביטן: "בגין עשה טעות גדולה מאוד" שיחה עם הדור הבא של הנהגת הליכוד, באתר הארץ, 19 בספטמבר 2017 שחר שחר, "אני חושב שצריך לקיים את בחינות ההסמכה בכתב לפני תחילת ההתמחות ולא בסיומה", באתר לשכת עורכי הדין, אוקטובר 2017 שירית אביטן כהן, ‏"גם לי יש חרטות": דוד ביטן חוזר לקדמת הבמה, בעיתון מקור ראשון, 15 בספטמבר 2018 נעמה לנסקי, "גנץ לא יכול לגעת בליכוד. לכל היותר הוא יפגע במפלגת העבודה וביש עתיד", באתר ישראל היום, 31 בינואר 2019 גורם בעיריית ראשון לציון: דוד ביטן צריך להשעות את עצמו, באתר nrg אריק בנדר, ‏לאחר שחלה בקורונה ואושפז במצב קשה: ח"כ ביטן חובר למכונת "אקמו", באתר מעריב אונליין, 14 בדצמבר 2020 ארי קלמן, ביטן חזר לכנסת: "הייתי בין חיים למוות" - בחדרי חרדים, באתר בחדרי חרדים, ‏2 באפריל 2021 חזקי ברוך, אוניברסיטת רובקידזה מגאורגיה העניקה לחבר הכנסת את התואר על פעילותו להידוק יחסי המדינה עם ישראל., באתר ערוץ 7, 1 באוקטובר 2021 ח"כ דוד ביטן קיבל תואר דוקטור של כבוד מאוניברסיטת רובקידזה, בעמוד הפייסבוק של אייבי בנימין, 1 באוקטובר 2017 שוקי שדה, צבי זרחיה, דוד ביטן, השוק האפור, הבריונים - והמיליונים שנעלמו, באתר TheMarker‏, 28 באוקטובר 2016 נבחרת הליכוד - תוצאות הפריימריס, באתר ליכודניק איתמר אייכנר, בגלל ביקורת בג"ץ: מסתמנת דחייה במינוי השרים, באתר ynet, 9 בינואר 2020 יובל קרני, אחרי שמונה לשר החקלאות: ביטן מוותר על התיק, באתר ynet, 10 בינואר 2020 יהודה שלזינגר, למרות החשדות: ביטן יו"ר ועדת הקליטה, באתר ישראל היום, 3 ביוני 2020 משה גורלי, גם מתמטיקה היא פוליטיקה, באתר כלכליסט, 10 באוגוסט 2021 בליכוד מאיימים על נתניהו: "יהיה לזה מחיר פוליטי", באתר "סרוגים", 1 בפברואר 2023 ערוץ 7, ביטן נגד נתניהו: הליכוד זו לא תנועה של בן אדם אחד, באתר ערוץ 7, 19 בנובמבר 2022 אטילה שומפלבי, אלכסנדרה לוקש, ביטן: "אזהרות המומחים מדאיגות את נתניהו, לא בטוח שהוא עוד שולט באירוע", באתר ynet, 16 בפברואר 2023 ערוץ 7, ח"כ דוד ביטן על הרפורמה במערכת המשפט: "אי אפשר לעשות את המהלך עם פטיש 10 קילו", באתר ערוץ 7, 12 בינואר 2023 דוד זולדן, דוד ביטן נגד קרעי ונתניהו: "לא לסגור את התאגיד", באתר אייס, 12 בינואר 2023 גלעד מורג, שחיתות בראשל"צ: חובות לשוק אפור, קידום קרקעות וכספים בחשבון המקורבת לביטן, באתר ynet, 4 בדצמבר 2017 ג'וש בריינר, עד מפתח בתיק ביטן: עיקר השוחד ניתן לו אחרי שנבחר לכנסת, באתר הארץ, 25 בינואר 2018 מורן אזולאי, ח"כ דוד ביטן ביקש לפרוש מתפקידו כיו"ר הקואליציה, באתר ynet, 20 בדצמבר 2017 הסתיימה חקירת תיק 1803, באתר משטרת ישראל, ‏7 במרץ 2019 גלעד מורג, לאורך כל החקירה: ח"כ ביטן שמר על זכות השתיקה, באתר ynet, 24 בדצמבר 2017 מלכה רדוזקוביץ', ‏דוד ביטן ממשיך לשמור על זכות השתיקה, לא התקיים כל עימות, באתר גלובס, 11 בפברואר 2018 טובה צימוקי וגלעד מורג, היועמ"ש: דוד ביטן יואשם בשוחד בכפוף לשימוע, באתר ynet, 26 בינואר 2020 נטעאל בנדל ויהושע (ג'וש) בריינר, היועמ"ש הודיע שיעמיד לדין את דוד ביטן בגין שוחד, מרמה והפרת אמונים, באתר הארץ, 26 בינואר 2020 יובל אראל, ‏אחרי שוויתר על החסינות: ח"כ דוד ביטן מואשם בשוחד, באתר ‏מאקו‏, 9 באוגוסט 2021 60 עמודים, 7 פרשות ו"תרבות שוחדית": כך נראה כתב האישום נגד דוד ביטן, באתר ynet, 10 באוגוסט 2021 יורם ירקוני, גלעד מורג, החל שלב ההוכחות במשפט השוחד של דוד ביטן. עד המדינה: "הכול עבר דרכו", באתר ynet, 27 בדצמבר 2022 שבעה וחצי חודשי מאסר לאשת העסקים ששיחדה ח"כ, באתר אייס, 13 בספטמבר 2022 איך הכיר דוד ביטן את אשתו, סרטון באתר יוטיוב